**Grozījumu likumā “Par valsts sociālo apdrošināšanu” projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts paredz noteikt, ka pārvadātājiem, kas veic pasažieru komercpārvadājumus ar vieglo automobili, līdzvērtīgi kā taksometru pārvadājumos jāveic valsts sociālās apdrošināšanas obligāto iemaksu avanss (maksājums 130 EUR apmērā uzskaitot par katru transportlīdzekli) mēnesī, kā arī noteikt, kas darāms ar neizmantoto avansa maksājumu. Vienlaikus likumprojekts paredz noteikt, ka diasporas loceklis var pievienoties pensiju apdrošināšanai, kā arī, ka valsts sociālās apdrošināšanas iemaksas no budžetiem netiek ieguldītas fondēto pensiju shēmā. Juridiskās skaidrības nodrošināšanai tiek precizēta terminoloģija. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2019. gada 5. februāra sēdes (prot.5, 30.§) “Informatīvais ziņojums "Par makroekonomisko rādītāju, ieņēmumu un vispārējās valdības budžeta bilances prognozēm 2019.-2021. gadā" 8.7. apakšpunkta uzdevums.Likums “Grozījumi Valsts fondēto pensiju likumā” (kas stājās spēkā 07.11.2018.).Diasporas likuma pārejas noteikumu 12. punkta 10. apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Ministru kabineta 2019. gada 5. februāra sēdes (prot.5, 30.§) protokollēmuma 8.7. apakšpunktam, Satiksmes ministrijai sadarbībā ar Labklājības ministriju uzdots līdz 2019. gada 15. februārim iesniegt izskatīšanai Ministru kabinetā budžetu pavadošo likumprojektu paketē grozījumus likumā "Par valsts sociālo apdrošināšanu" un Ministru kabineta 2018. gada 6. marta noteikumos Nr. 147 "Kārtība, kādā veicami pasažieru komercpārvadājumi ar vieglo automobili", lai noteiktu valsts sociālās apdrošināšanas obligāto iemaksu veikšanu (maksājumu 130 euro apmērā uzskaitot par katru transportlīdzekli mēnesī) visiem pārvadātājiem, kas veic pasažieru komercpārvadājumus ar vieglo automobili, līdzvērtīgi kā taksometru pārvadājumiem.  Lai samazinātu ēnu ekonomiku taksometru nozarē attiecībā uz darbaspēka izmaksām saskaņā ar Ministru kabineta uzdevumu Finanšu, Labklājības un Satiksmes ministrijas izstrādāja grozījumus saistībā ar fiksētā darbaspēka nodokļa (avansa maksājuma) taksometru nozarē un 2016. gada 23. novembrī Saeima pieņēma likumu “Grozījumi likumā “Par valsts sociālo apdrošināšanu””, kas stājas spēkā 2017. gada 1. janvārī.Likuma 21. panta desmitā daļā nosaka, ka Autopārvadājumu likuma 35. pantā minētais pārvadātājs maksā valsts sociālās apdrošināšanas obligāto iemaksu (turpmāk – obligātās iemaksas) avansu 130 euro kalendāra mēnesī par katru vieglo taksometru, ar kuru tiek veikti pārvadājumi, īpaši šim mērķim paredzētajā kontā. Likums stājās spēkā 2017. gada 1. janvārī un par 2017. gadu pārvadātāji veikuši sociālās apdrošināšanas avansa maksājumus 2,61 milj. euro apmērā, uz 2018. gada 1. septembri iemaksas sasniedz 1,48 mil. euro. No 2018. gada 1. marta Autopārvadājumu likumā ieviests jauns pasažieru komercpārvadājumu veids – pasažieru komercpārvadājumi ar vieglo automobili. Tā ir profesionālā komercdarbība, kuras veikšanai nepieciešams VSIA “Autotransporta direkcija” saņemt speciālo atļauju (licenci) un licences kartīti transportlīdzeklim, kuru izmanto komercpārvadājumos.  Pamatojoties uz grozījumu Autopārvadājumu likumā, kas stājās spēkā 2018. gada 1. martā, izdoti Ministru kabineta 2018. gada 6. marta noteikumu Nr.148 “Prasības plānošanas reģiona un republikas pilsētas speciālās atļaujas (licences) saņemšanai un kārtība, kādā veicami pasažieru komercpārvadājumi ar taksometru” un Ministru kabineta 2018. gada 6. marta noteikumu Nr.147 “Kārtība, kādā veicami pasažieru komercpārvadājumi ar vieglo automobili”. Mainoties normatīvajam regulējumam un jauna komercpārvadājumu veida ieviešana ir mainījusi situāciju taksometru pārvadājumu nozarē. Piemēram, pasažieru komercpārvadājumiem Rīgas pilsētas administratīvajā teritorijā līdz 2018. gada 30. aprīlim bija izsniegtas 611 speciālās atļaujas (licences), pēc jaunā regulējuma uz 2018. gada 1. augustu 362. Ņemot vērā pārvadātāju skaita kritumu pārvadājumos ar taksometru, var secināt, ka daļa no tiem ir mainījuši komercdarbības veidu uz pārvadājumiem ar vieglajiem automobiļiem. Pasažieru komercpārvadājumiem ar vieglo automobili 2018. gada 1. decembrī VSIA “Autotransporta direkcija” ir izsniegtas 286 speciālās atļaujas (licences) un 281 licences kartīte. Ņemot vērā šā brīža statistiku, pieņemot, ka licences kartīte tiek saņemta katru mēnesi, gadā sociālās apdrošināšanas budžetā tiktu iemaksāti 281x130 euro x12= **438 360 euro.** Lai samazinātu negatīvo fiskālo telpu, uzdots veikt ēnu ekonomikas ierobežošanas pasākumus, tostarp pasažieru komercpārvadājumu nozarē attiecībā uz darbaspēka izmaksām, mazinātu konkurences kropļošanu, izmantojot darbaspēka nodokļu nemaksāšanas shēmas un, ņemot vērā to, ka speciālās atļaujas (licences) izsniedz juridiskām personām, kas pakalpojumu sniegšanai nodarbina fiziskās personas, likumprojekts paredz noteikt, ka par katru transportlīdzekli, kuram Autotransporta direkcija izsniegs licences kartīti, pārvadātājam būs avansā jānomaksā sociālās apdrošināšanas iemaksa 130 euro apmērā. Atbilstoši Autopārvadājumu likuma 35. panta pirmajai daļai, pārvadātājs var veikt pasažieru komercpārvadājumus, ja tam ir izsniegta speciālā atļauja licence, kuru izsniedz republikas pilsēta vai plānošanas reģions, savukārt pasažieru komercpārvadājumiem ar vieglajiem automobiļiem speciālās atļaujas (licences) izsniedz VSIA “Autotransporta direkcija”. Papildus uz katru transportlīdzekli tiek izsniegta licences kartīte. Līdz ar to, lai nodrošinātu likumprojektā noteiktās iemaksas veikšanu pirms komercpārvadājumu veikšanas likumprojektā paredzēts noteikt, ka iemaksu uzraudzību pirms licences kartītes izsniegšanu kārtējām mēnesim, kurā tiek veikti pārvadājumi, veic insiitūcija, kas izsniedz licences kartīti (republikas pilsēta, plānošanas reģions un Valsts Sabiedrība ar ierobežotu atbildību “Autotransporta direkcija”).  Attiecīgi, tiek precizēts likuma 1. panta 2. punkta “p” un 3. punkta “l” apakšpunkts papildinot ar vārdiem “un vieglo automobili”.  Šie grozījumi nodrošinās ne tikai vienādas prasības valsts sociālās apdrošināšanas obligāto iemaksu veikšanas kārtībā, bet arī nodrošinās vienādu sociālo aizsardzību iestājoties apdrošināšanas gadījumam. 2018. gada 11. oktobrī Saeima pieņēma likumu “Grozījumi Valsts fondēto pensiju likumā”, kas tostarp nosaka, ka iemaksas fondēto pensiju shēmā ir daļa no faktiski veiktajām iemaksām valsts pensiju apdrošināšanai, izņemot obligātās iemaksas no sociālās apdrošināšanas speciālajiem budžetiem un valsts pamatbudžeta (grozījumi Valsts fondēto pensiju likuma 4. pantā). Iepriekš minētais grozījums stājas spēkā vienlaikus ar attiecīgo grozījumu likumā "[Par valsts sociālo apdrošināšanu](https://likumi.lv/ta/id/45466-par-valsts-socialo-apdrosinasanu)" spēkā stāšanos, bet ne agrāk kā 2020. gada 1. janvārī un attiecas uz obligātajām iemaksām no sociālās apdrošināšanas speciālajiem budžetiem un valsts pamatbudžeta par periodu no 2020. gada 1. janvāra (Valsts fondēto pensiju likuma pārejas noteikumu 26. punkts). Pašlaik, iestājoties apdrošināšanas gadījumam, par personu tiek veiktas valsts sociālās apdrošināšanas obligātās iemaksas no sociālās apdrošināšanas budžetiem un valsts pamatbudžeta, kuras tiek ieguldītas fondēto pensiju shēmā (6 %) un reģistrētas 1. līmeņa pensijas kapitālam (14 %). Ņemot vērā iepriekš minēto, likumā “Par valsts sociālo apdrošināšanu” nepieciešams noteikt, ka no 2020. gada 1. janvāra valsts sociālās apdrošināšanas obligātās iemaksas no sociālās apdrošināšanas budžetiem un valsts pamatbudžeta netiek ieguldītas fondēto pensiju shēmā (iepriekš minētās iemaksas tiks reģistrētas personas 1. līmeņa pensijas kapitālā visu 20% apmērā).Diasporas likuma pārejas noteikumu 12. punkta 10. apakšpunkts nosaka, ka Ministru kabinets līdz 2019. gada 28. februārim sagatavo un iesniedz Saeimai nepieciešamos likumprojektus, kas paredz iespēju ikvienam diasporas loceklim brīvprātīgi pievienoties valsts sociālās apdrošināšanas sistēmai, lai saņemtu vecuma pensiju. Pašlaik brīvprātīgi valsts sociālajai apdrošināšanai Ministru kabineta noteiktajā kārtībā var pievienoties 15 gadu vecumu sasniegušās personas, kuru pastāvīgā dzīvesvieta ir Latvijas Republikā un kuras nav pakļautas obligātajai sociālajai apdrošināšanai Latvijas Republikā. Pensiju apdrošināšanai brīvprātīgi var pievienoties persona, kurai saskaņā ar likumu "Par valsts pensijām" nav piešķirta valsts vecuma pensija. Tāpat brīvprātīgi pievienoties pensiju apdrošināšanai var personas, kuras maksā sezonas laukstrādnieku ienākuma nodokli, profesionāli sportisti un mikrouzņēmumu darbinieki. Līdz ar to likumprojekts paredz, ka diasporas loceklis arī var brīvprātīgi pievienoties pensiju apdrošināšanai.Likuma “Par valsts sociālo apdrošināšanu” 1. panta 3. punkta a). apakšpunkts nosaka, ka pašnodarbinātais ir persona, kura gūst ienākumus kā persona, kas veic individuālo darbu. Ņemot vērā, ka no likuma “Par individuālo (ģimenes) uzņēmumu un zemnieka vai zvejnieka saimniecību” ir izslēgts individuālā darba regulējums, ir attiecīgi nepieciešams izslēgt likuma “Par valsts sociālo apdrošināšanu” 1. panta 3. punkta a) apakšpunktu. Likuma “Par valsts sociālo apdrošināšanu” 21. panta 10. daļa nosaka, ka  [Autopārvadājumu likuma](https://likumi.lv/ta/id/36720-autoparvadajumu-likums) [35. pantā](https://likumi.lv/ta/id/36720-autoparvadajumu-likums#p35) minētais pārvadātājs maksā valsts sociālās apdrošināšanas obligāto iemaksu avansu 130 *euro* kalendāra mēnesī par katru taksometru, ar kuru tiek veikti pārvadājumi, īpaši šim mērķim paredzētajā kontā. Pārvadātājs ir tiesīgs samazināt ikmēneša valsts sociālās apdrošināšanas obligāto iemaksu maksājumu par samaksāto avansu. Šādos gadījumos nepiemēro šā likuma [21.1 panta](https://likumi.lv/ta/id/45466#p21.1) ceturtajā daļā noteikto.Likuma “Par valsts sociālo apdrošināšanu” 23. panta pirmā daļa nosaka, ka darba devējam ir pienākums reizi mēnesī līdz valsts sociālās apdrošināšanas obligāto iemaksu veikšanai noteiktajam termiņam iesniegt Valsts ieņēmumu dienestam ziņojumu par valsts sociālās apdrošināšanas obligāto iemaksu objektu un valsts sociālās apdrošināšanas obligāto iemaksām no darba ņēmēju darba ienākumiem pārskata mēnesī Ministru kabineta noteiktajā kārtībā.Likuma “Par valsts sociālo apdrošināšanu” 20.¹ panta otrā daļa nosaka, ja darba devējs nav precizējis darba ņēmēja darba ienākumus un valsts sociālās apdrošināšanas obligāto iemaksas par iepriekšējo mēnesi pirms pārskata mēneša, darba devējam ir tiesības tās precizēt triju gadu laikā pēc likumā noteiktā mēneša ziņojuma iesniegšanas termiņa. Precizēšanas rezultātā darba ņēmēja darba ienākumi un valsts sociālās apdrošināšanas obligāto iemaksas nedrīkst samazināties. Tātad, veiktās 130 euro valsts sociālās apdrošināšanas obligātās iemaksas ir valsts sociālās apdrošināšanas obligāto iemaksu avanss, par kuru darba devējs samazina veicamo ikmēneša valsts sociālās apdrošināšanas obligāto iemaksu maksājumu par darba ņēmēju gūtajiem ienākumiem. Piemēram, darba devējam ir 2 taksometri, par kuriem darba devējs ir samaksājis avansu 260 euro. Darba devējam ir 4 darba ņēmēji, par kuru gūto ienākumu darba devējs ir aprēķinājis valsts sociālās apdrošināšanas obligātās iemaksas 500 euro. Tā kā 260 euro ir samaksāti, darba devējam jāpārskaita 240 euro. Valsts sociālās apdrošināšanas obligāto iemaksu objekts darba ņēmējam tiek reģistrēts tāds, kādu ir norādījis darba devējs ziņojumos.Ja darba devējs norāda darba ņēmēja ienākumus un obligātās iemaksas mazākas par samaksāto avansu, veidojas pārmaksa. Jāatzīmē, ka darba devējam ir tiesības precizēt (palielināt) darba ņēmēja ienākumus un valsts sociālās apdrošināšanas obligātās iemaksas trīs gadu laikā. Jau 2016. gadā, izstrādājot likumprojektu “Grozījumi likumā “Par valsts sociālo apdrošināšanu””, sākotnējās ietekmes novērtējuma ziņojumā (anotācijā) tika norādīts, ka “Vienlaikus nepieciešams noteikt, ja pārvadātājs (darba devējs) sniegs ziņas par darba ņēmēju ienākumiem un obligātajām iemaksām un veicamais obligāto iemaksu apmērs būs mazāks nekā ik mēnesi samaksātais avanss, tad obligāto iemaksu pārmaksa netiks aprēķināta un starpība būs valsts sociālās apdrošināšanas speciālā budžeta ieņēmums.”.Ņemot vērā iepriekš minēto, likumprojekts nosaka, ka valsts sociālās apdrošināšanas obligāto iemaksu avansu, kas nav izmantots darba ņēmēja valsts sociālās apdrošināšanas obligāto iemaksu nosegšanai, pēc šā likuma 20.¹ panta otrajā daļā noteiktā termiņa beigām, Valsts ieņēmumu dienests mēneša laikā ieskaita valsts pensiju speciālajā budžetā. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Labklājības ministrija, VSIA “Autotransporta direkcija” |
| 4. | Cita informācija | Priekšlikumu konceptuāli atbalsta Finanšu ministrija (29.06.2018. vēstule Nr.4.1-4/4/3088, un Labklājības ministrija (04.07.2018. vēstule Nr.34-05/1174). |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Autopārvadājumu likuma 35. pantā minētie pārvadātāji, kas veic pasažieru komercpārvadājumus ar vieglajiem automobiļiem. 2018. gada 1. decembrī VSIA “Autotransporta direkcija” bija izsniegusi speciālās atļaujas (licences) 286 pārvadātājiem un izsniegusi 281 licences kartīti.Personas, par kurām valsts sociālās apdrošināšanas obligātās iemaksas tiek veiktas no sociālās apdrošināšanas budžetiem un valsts pamatbudžeta 2018. gadā (no janvāra līdz septembrim) – 338294 personas. Diasporas locekļi, kuri vēlēsies brīvprātīgi pievienoties pensiju apdrošināšanai (skaitu nav iespējams prognozēt). |
| 2. | Tiesiskā regulējuma ietekme uz tautsaimniecību un administratīvo slogu | Pārvadātāji, kas veic pasažieru komercpārvadājumus ar vieglajiem automobiļiem obligātās iemaksas veiks avansā pirms komercdarbības veikšanas.Iemaksu veikšanu uzraudzīs VSIA “Autotransporta direkcija” papildus citām normatīvajos aktos noteiktām prasībām pirms licences kartītes izsniegšanas. Valsts sociālās apdrošināšanas aģentūra kā līdz šim reģistrēs personām valsts sociālās apdrošināšanas obligātās iemaksas no sociālās apdrošināšanas budžetiem un valsts pamatbudžeta 1. līmeņa pensijas kapitālam, kā arī reģistrēs diasporas locekļa brīvprātīgās valsts sociālās apdrošināšanas iemaksas pensiju apdrošināšanai. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | +361 210 | 0 | +361 210 | 0 | +361 210 | +361 210 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | +361 210 | 0 | +361 210 | 0 | +361 210 | +361 210 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | +361 210 | 0 | +361 210 | 0 | +361 210 | +361 210 |
| 3.1. valsts pamatbudžets | 0 | 0  | 0 | 0 | 0 | 0 | 0 |
| 3.2. speciālais budžets | 0 | +361 210 | 0 | +361 210 | 0 | +361 210 | +361 210 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  VSIA “Autotransporta direkcija” 2018.gada 1.decembrī ir izsniegusi 281 licences kartīti. Pieņemot, ka licences kartīte tiek saņemta katru mēnesi, gadā sociālās apdrošināšanas budžetā tiktu iemaksāti 281x130euro x12= **438 360 euro.**Fiskālā ietekme 2019. gadā un turpmāk ik gadu ir +438 360 euro (t.sk., valsts speciālajā budžetā +361 210 euro un 2. pensiju līmenī +77 150 euro). Fiskālā ietekme ir ņemta vērā, izstrādājot prognozes, kas iekļautas informatīvajā ziņojumā "Par makroekonomisko rādītāju, ieņēmumu un vispārējās valdības budžeta bilances prognozēm 2019.-2021.gadā", kas tika izskatīts Ministru kabineta sēdē 2019. gada 5. februārī, kā arī ir ieplānota maksimāli pieļaujamajā valsts speciālā budžeta izdevumu apjomā 2019.-2021.gadam. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav nepieciešams. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nepieciešams veikt grozījumus Ministru kabineta 2018.gada 6.marta noteikumu Nr.147 “Kārtība, kādā veicami pasažieru komercpārvadājumi ar vieglo automobili”, nosakot, ka VSIA “Autotransporta direkcija” izsniedz licences kartīti, ja veikts sociālās apdrošināšanas avansa maksājums. Saistībā ar diasporas locekļu brīvprātīgu pievienošanos pensiju apdrošināšanai būs nepieciešams veikt grozījumu Ministru kabineta 2011. gada 17. maija noteikumos Nr.384 “Kārtība, kādā persona veic valsts sociālās apdrošināšanas iemaksas pensiju apdrošināšanai”. |
| 2. | Atbildīgā institūcija | Satiksmes ministrija, VSIA “Autotransporta direkcija”.Par brīvprātīgu pievienošanos diasporas loceklim pensiju apdrošināšanai un valsts sociālās apdrošināšanas iemaksu neieguldīšanu fondēto pensiju shēmā – Labklājības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Labklājības ministrija, VSIA “Autotransporta direkcija” |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav nepieciešams veidot jaunas struktūras vai institūcijas.  |
| 3. | Cita informācija | Nav. |

Satiksmes ministrs T.Linkaits

Vīza:

Valsts sekretārs K.Ozoliņš

Ziemele Adricka 67028036

Dana.Ziemele-Adricka@sam

Dreimane, 67021562

Airina.Dreimane@lm.gov.lv